Madison Square Garden

Madison Square Garden er en sports- og konsertarena i New York City i USA. Den var opprinnelig lokalisert ved Madison Square, men er nå plassert ovenpå den underjordiske jernbanestasjonen Pennsylvania Station. Blant innbyggerne i New York omtales arenaen ofte kun som «the garden». 

Den brukes til ishockey, basketball, tennis, boksing, wrestling og mange flere sportsevenementer. Arenaen er også kjent over store deler av verden som konsertlokale. Publikumskapasiteten varierer utfra type arrangement, men er på om lag 20 000.

Madison Square Garden er også navnet på selskapet som eier lokalet, og på flere av kontraktørselskapene som holder arrangementer der.

Den første Madison Square Garden ble åpnet i 1879. En ny idrettshall som i all hovedsak skulle brukes til boksekamper ble åpnet på samme sted i 1890, og ble flyttet i 1925. Dagens bygning, som er den fjerde i rekken, åpnet 11. februar 1968.

Eksterne lenker


Kategori:Byggverk på Manhattan
Kategori:Sport i New York
Kategori:Idrettsanlegg i USA
Kategori:Konsertlokaler i USA
Kategori:NHL-arenaer
Kategori:Byggverk fullført i 1968
Kategori:Basketballarenaer i USA
Kategori:Ishockeystadioner i USA